สวัสดีครับ เนื่องจากผมมีอาการจุกแน่นกลางอกและมีความดันสูงเกิน150 และไม่มีอาการเจ็บที่หน้าอกไม่มีอาการเรอเปรี้ยวแต่มีอาการเรอแบบต้องบังคับออก เป็นมา3-4ปีแล้วครับ ไม่ทราบว่าจะเป็นเกี่ยวกับโรคอะไรได้บ้างครับ
สวัสดีค่ะ อาการจุกแน่นกลางอกดังกล่าวมา อาจมีสาเหตุมาจาก กรดไหลย้อน กระเพาะอาหารอักเสบหรือมีแผลในกระเพาะอาหาร กล้ามเนื้อหรือกระดูกอ่อนที่อักเสบ ปลายเส้นประสาทอักเสบ หรือเกี่ยวกับโรคหัวใจเช่นหัวใจขาดเลือดเฉียบพลัน แต่มักปวดมาทางด้านซ้ายและปวดตื้อๆ อาจมีปวดร้าวไปกรามหรือใจสั่นร่วมด้วยได้ส่วนเรื่องความดันนั้น ถ้าตัวบนอยู่ประมาณ 150 อาจจะยังไม่ได้สูงถึงขั้นเป็นอันตรายที่อาจจะเพิ่มโอกาสการเกิดหัวใจขาดเลือดเฉียบพลันได้เบื้องต้นแนะนำรับประทานอาหารอ่อนๆ มื้อไม่ใหญ่เกินไป ไม่กินแล้วนอนทันที ดื่มน้ำมากๆ พักการใช้งาน งดยกของหนัก และควรไปพบแพทย์หากปรับพฤติกรรมแล้วไม่ดีขึ้น หรือปวดเหมือนโรคหัวใจดังกล่าวไป และควรพบแพทย์เพื่อรับยารักษาความดันสูงอย่างต่อเนื่อง